Spelunca Petralonorum
Spelunca Petralonorum, vulgo σπήλαιο Πετραλώνων, anno 1959 detecta, est spelaeum subterraneum profundum iuxta vicum Petralona latens ad latus occidentale paeninsulae Chalcidicae in Graecia. Ibi anno 1960 repertum est cranium speciei cuiusdam homininorum prae-humanae, iam diu exstinctae. Archaeologi postea, duce Are Puliano, in hac spelunca fossilia reppererunt animalium coaevorum posteriorumque multorum. Spelunca hodie a peregrinis visitatur; fossilia originalia apud scholam geologicam universitatis Thessalonicensis servantur.

Antiquitas et taxinomia cranii anno 1960 reperti etiamnunc controvertuntur. Archaeologus ipse Ares Pulianus se speciem subspeciemque Archanthropus europaeus petraloniensis definire anno 1976 nuntiavit, aevumque annorum fere 700 000 ante praesentia statuit. Recentiores hanc taxinomiam reiiciunt et inter homines neanderthalenses aut h. heidelbergenses ordinant; aevum nonnulli annorum fere 150 000 vel 200 000 imponunt.

Bibliographia 
 Gennady F. Baryshnikov, Evangelia Tsoukala, "New analysis of the Pleistocene carnivores from Petralona cave (Macedonia, Greece) based on the Collection of Thessaloniki Aristotle University" in Geobios vol. 43 (2010) pp. 389-402 Epitome
 Katerina Harvati, "Petralona: Link between Africa and Europe?" in New Directions in the Skeletal Biology of Greece (Hesperia suppl. 43, 2009) pp. 31-47
 Aris N. Poulianos, "Petralona: A Middle Pleistocene Cave in Greece" in Archaeology vol. 24 (1971) pp. 6-11
 Aris N. Poulianos, "Pre-Sapiens Man in Greece" in Current Anthropology vol. 22 (1981) pp. 287-288
 Aris N. Poulianos, "Traces of fire at the Petralona Cave, the oldest known up to day" in Anthropos vol. 4 (1977) pp. 144-146

 Graecia aetatis lapideae

Nexus externi 
 Situs officialis de spelunca
 Index animalium hic repertorum
 Situs Consociationis Anthropologicae Graecae
 "Petralona Cave in Chalkidiki" apud Foundation of the Hellenic World

Cavernae
Loci archaeologici Graeciae
Loci habitati palaeolithici
Homo neanderthalensis
Homo heidelbergensis